କଳାହାଣ୍ଡି, ଅକ୍ଟୋବର ୧୫ (ଲୋକାଲ୍ ୱାୟାର୍)୨୦୧୯ ପାଇଁ ମିଳିତ ଭାବେ ଜନ ବି. ଗୁଡଏନଫ, ଏମ.ଷ୍ଟାନଲି ଫ୍ୱିଟିଙ୍ଗହାମ ଓ ଆକିରା ୟୋଶିନୋଙ୍କୁ ଲିଥିୟମ ଆୟନ ବ୍ୟାଟେରି ବିକାଶ ପାଇଁ ରସାୟନ ବିଜ୍ଞାନରେ ନୋବେଲ ପୁରସ୍କାର ପ୍ରଦାନ ପାଇଁ ଘୋଷଣା କରାଯାଇଛି । ମଜାର କଥା ଓଡ଼ିଶାର ଏହି ପୁରସ୍କାର ସହ ଦୁଇଟି ଯୋଗସୂତ୍ର ରହିଛି ।
ଗୋଟିଏ ସଂଯୋଗ ହେଲା ଗୁଡଏନଫଙ୍କ ଘନିଷ୍ଠ ସହଯୋଗୀ ଓ ଅନ୍ୟଟି ତାଙ୍କ ଦ୍ୱାରା ଉଦ୍ଭାବିତ ଲିଥିୟମ ଫେରୋ ଫସଫେଟ (ଏଲଏଫପି) ବ୍ୟାଟେରି ।ଇଲେକ୍ଟ୍ରୋକେମିକାଲ ସୋସାଇଟିର ଜର୍ଣ୍ଣାଲରେ ୧୯୯୭ରେ ଅକ୍ଷୟ କୁମାର ପାଢ଼ି, କେ.ଏସ,ନାଜୁନ୍ଦାସ୍ୱାମୀ ଓ ଗୁଡଏନଫଙ୍କ ଏଲଏଫପି ସମ୍ପର୍କରେ ସନ୍ଦର୍ଭ ପ୍ରକାଶିତ ହୋଇଥିଲା ।
ଏମାନେ ଅଷ୍ଟିନର ଟେକ୍ସାସ ବିଶ୍ୱବିଦ୍ୟାଳୟର ସେଣ୍ଟର ଫର ମ୍ୟାଟେରିଆଲ ସାଇନ୍ସ ଓ ଇଞ୍ଜିନିୟରିଂ ସହ ଜଡ଼ିତ ଥିଲେ । ଭୁବନେଶ୍ୱର ସୈନିକ ସ୍କୁଲରେ ପାଠପଢ଼ି ଥିବା ଲେଖକ ଶ୍ରୀ ପାଢ଼ି ଆଇଜିଆଇଟି, ସରାଙ୍ଗରୁ ଇଞ୍ଜିନିୟରିଂରେ ସ୍ନାତକ କରିଥିଲେ । ସେ ଏବେ ଆପଲ କମ୍ପାନୀରେ ସେଲ୍ ଇଞ୍ଜିନିୟର ଭାବେ କାମ କରୁଛନ୍ତି ।
ଓଡ଼ିଶାର କଳାହାଣ୍ଡି ଜିଲ୍ଲା ଥୁଆମୁଳ ରାମପୁର ବ୍ଲକର ମାଳିଗାଁ ସହିତ ରହିଛି ଦ୍ୱିତୀୟ ସଂଯୋଗ । ଗ୍ରାମ ବିକାଶ ଓ ମାଳିଗାଁ ବାସିନ୍ଦା ଦୀର୍ଘ ୩୦ ବର୍ଷ ହେଲା ଏକାଠି କାମ କରି ଆସୁଛନ୍ତି । ମାଳିଗାଁର ପ୍ରତି ପରିବାରକୁ ବିଦ୍ୟୁତ ଯୋଗାଇ ପାଇଁ ୨୦୦୯ରେ ଏକ ସୋଲାର ମାଇକ୍ରୋ ଗ୍ରୀଡ ସ୍ଥାପନ ହୋଇଥିଲା ।
ତେବେ ଉପଯୁକ୍ତ ରକ୍ଷଣାବେକ୍ଷଣ ଅଭାବ ଓ ଅପବ୍ୟବହାର ରୋକିବାରେ ଏକକ ଅପରେଟର ମଡେଲ ବିଫଳ ହୋଇ ୨୦୧୩ରେ ବନ୍ଦ ହୋଇ ଯାଇଥିଲା । ତେବେ ୨୦୧୮ରେ ଗ୍ରାମବାସୀ ସୌର ଶକ୍ତି ଯୋଗାଣ ପାଇଁ ଗ୍ରାମ ବିକାଶକୁ ଅନୁରୋଧ କରିଥିଲେ ।
ହାଭାର୍ଡ ବିଶ୍ୱବିଦ୍ୟାଳୟର ଯୁବ ସ୍ନାତକ ଇଶାନ ପାଥେରିଆ ଛାତ୍ରବୃତ୍ତି ଲାଭ କରି ସ୍ୱେଚ୍ଛାସେବୀ ଭାବେ ଓଡ଼ିଶା ଆସିଥିଲେ । ଇଶାନଙ୍କ ନେତୃତ୍ୱରେ ଗ୍ରାମ ବିକାଶ ଗ୍ରାମବାସୀଙ୍କୁ ସୋଲାର ମାଇକ୍ରୋ ଗ୍ରୀଡ ପୁନଃ ସ୍ଥାପନରେ ସହଯୋଗ କରିଥିଲେ ।
ବୈଷୟିକ ଜ୍ଞାନ ଓ ବିସ୍ତୃତ ଗବେଷଣା କରି ପାଥେରିଆ ଲିଥିୟମ ଆୟନ ବ୍ୟାଟେରିକୁ ଗ୍ରୀଡ ପୁନରୁଦ୍ଧାର ପାଇଁ ଉପଯୋଗୀ ବୋଲି ଦର୍ଶାଇଥିଲେ । କାରଣ ଏହା ଦକ୍ଷତାର ସହ କାମ କରିବା ସହ ରକ୍ଷଣାବେକ୍ଷଣ କମ ହୋଇଥାଏ । ଅନ୍ୟ ବିକଳ୍ପ ବ୍ୟତୀତ ଏହା ଦୀର୍ଘଦିନ କାମ କରିଥାଏ ।
ପୁନରୁଦ୍ଧାର ଗ୍ରୀଡରେ ଅତିରିକ୍ତ ୭ କିଲୋୱାଟ କ୍ଷମତା ସହ ତିନି ଫେଜ ପାୱାର ଥିଲା । ଷ୍ଟୋରେଜ ପାଇଁ ଏଲଏଫପି ବ୍ୟାଟେରି ସାଙ୍ଗକୁ ଗ୍ରାହକମାନଙ୍କ ପାଇଁ ସ୍ମାର୍ଟ ମିଟର ବ୍ୟବସ୍ଥା ଥିଲା । ନୂଆ ବ୍ୟବସ୍ଥାରେ ନିରନ୍ତର ତଥା ଉଚ୍ଚମାନର ତିନି ଫେଜ ବିଦ୍ୟୁତ ବିଭିନ୍ନ ପ୍ରକାର ଜୀବନଜୀବିକା କାର୍ଯ୍ୟକ୍ରମକୁ ମିଳି ପାରୁଛି ।
ଏଲଏଫପି ନୂଆ ବ୍ୟାଟେରି ଜ୍ଞାନ କୌଶଳ ହେବା ସହିତ ପୁରୁଣା ଟ୍ୟୁବୁଲାର ଲିଡ ଏସିଡ ବ୍ୟାଟେରି ଜ୍ଞାନ କୌଶଳ ତୁଳନାରେ ଅଧିକ ଲାଭ ପ୍ରଦାନ କରୁଛି । ଏଲଏଫପି ବ୍ୟାଟେରିର ଜୀବନକାଳ ଅଧିକ ଓ ଏହାର ରକ୍ଷଣାବେକ୍ଷଣ ଆବଶ୍ୟକ ନାହିଁ ।
ଏହି ପୁନରୁଦ୍ଧାର ହୋଇଥିବା ଗ୍ରୀଡ ମାଳିଗାଁରେ ସେପ୍ଟେମ୍ବର ୨୦୧୯ରେ କମିଶନ ହୋଇଥିଲା । ଗାଁ ସ୍ତରୀୟ ବିଦ୍ୟୁତ ଉତ୍ପାଦନରେ ବର୍ତମାନ ସୁଦ୍ଧା କେବଳ ମାଳିଗାଁ ସୋଲାର ମାଇକ୍ରୋ ଗ୍ରୀଡରେ ଏଲଫପି ବ୍ୟାଟେରି ବ୍ୟବହାର ହେଉଛି ।
(ଲିବି ଜନସନ ଗ୍ରାମ ବିକାଶର କାର୍ଯ୍ୟନିର୍ବାହୀ ନିର୍ଦ୍ଦେଶକ , ଆଶୁତୋଷ ଭଟ୍ଟ ଥେମାଟିକ ମ୍ୟାନେଜର, ଫ୍ୱାଟର ଆଣ୍ଡ ଏନର୍ଜି, ଗ୍ରାମ ବିକାଶ ଓ ଇଶାନ ପାଥେରିଆ, କାଲିଫର୍ଣ୍ଣିଆ ଇନଷ୍ଟିଚ୍ୟୁଟ ଅଫ ଟେକ୍ନୋଲଜି, ୟୁଏସଏରେ ପିଏଚଡି କରୁଛନ୍ତି । ଏସବୁ ମତାମତ ବ୍ୟକ୍ତିଗତ)
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
